ai4bharat/Pralekha huggingface dataset:
अंतराळ विभाग
अंतराळ क्षेत्रात काम करणाऱ्या 135 बिगर-शासकीय संस्थांकडून  इन-स्पेस  कडे आतापर्यंत 135 अर्ज जमा झाल्याची केंद्रीय मंत्री डॉ. जितेंद्र सिंह यांची माहिती
नवी दिल्ली, 8 फेब्रुवारी 2023
केंद्रीय विज्ञान आणि तंत्रज्ञान , भू-विज्ञान , पंतप्रधान कार्यालय, सार्वजनिक तक्रारी आणि निवृत्ती वेतन, अणु ऊर्जा आणि अंतराळ राज्यमंत्री डॉ जितेंद्र सिंह यांनी आज माहिती दिली की, अंतराळ क्षेत्रात काम करणाऱ्या 135 बिगर-शासकीय संस्थांकडून  इन-स्पेस  कडे आतापर्यंत 135 अर्ज जमा झाले आहेत.
डॉ. जितेंद्र सिंह यांनी आज लोकसभेत अंतराळ क्षेत्रातील स्टार्ट-अप्स बाबतच्या एका प्रश्नाला उत्तर देताना, पटलावर मांडलेल्या निवेदना द्वारे माहिती दिली की, भारतीय अंतराळ स्टार्ट-अप्सना प्रारंभिक आर्थिक सहाय्य देण्यासाठी ईन-स्पेस बोर्डाने नवीन सीड फंड  योजनेला मंजुरी दिली आहे.
डॉ जितेंद्र सिंह म्हणाले की, बिगर-सरकारी संस्थांमध्ये  परदेशी गुंतवणूक  यावी, यासाठी अंतराळ क्षेत्राबाबतचे सुधारित एफडीआय धोरण आणि राष्ट्रीय अंतराळ धोरणाला सरकारची अंतिम मंजुरी मिळण्याची प्रक्रिया सुरु आहे.
देशातील अंतराळ तंत्रज्ञान आधारित उद्योगासाठी केलेली एकूण आयात आणि निर्यातीच्या तपशीलाबाबतच्या प्रश्नावर, या निवेदनात म्हटले आहे की, आर्थिक वर्ष 2021-22 मध्ये विविध प्रकल्प/कार्यक्रमांच्या अंमलबजावणीसाठी 2,114 कोटी  रुपये किमतीच्या वस्तूंची आयात करण्यात आली.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
वस्त्रोद्योग मंत्रालय
भारताला जागतिक पातळीवर फॅशनची राजधानी बनवण्यासाठी काम करा: केंद्रीय मंत्री पीयूष गोयल यांचे एनआयएफटी संस्थेच्या तरुण पदवीधारकांना आवाहन
केंद्रीय वस्त्रोद्योग, वाणिज्य आणि उद्योग मंत्री पीयूष गोयल यांनी आज एनआयएफटी संस्थेच्या तरुण पदवीधारकांना भारताला जागतिक पातळीवर फॅशनची राजधानी म्हणून आकार देण्याच्या दिशेने काम करण्याचे आवाहन केले. मुंबईतील एनआयएफटी अर्थात राष्ट्रीय फॅशन तंत्रज्ञान संस्थेच्या पदवीदान समारंभात बोलताना ते म्हणाले की, भारतीय डिझायनर्स आणि कलाकारांकडे विविध कौशल्ये आणि अभिनव कल्पना आहेत. एनआयएफटी संस्थेच्या पदवीधरांसह सर्व भारतीय डिझायनर्स जागतिक पातळीवर अत्यंत वैशिष्ट्यपूर्ण कार्य करत आहेत असे ते पुढे म्हणाले.
आज पदवी मिळालेल्या विद्यार्थ्यांना मार्गदर्शन करताना केंद्रीय मंत्री गोयल म्हणाले, “तुमच्यापैकी प्रत्येक जण स्वप्ने पाहणारा आहे; तुम्ही नव्या कल्पना, नवी डिझाईन्स आणि नव्या संकल्पनांसह काम करा. कोल्हापुरी चपला आणि पैठणी साड्या या स्थानिक उत्पादनांची उदाहरणे देत ते पुढे म्हणाले, “पारंपरिक भारतीय कला आणि हस्तकला यांच्यात जागतिक पातळीवरील फॅशन ट्रेंड होण्याची क्षमता आहे.”
केंद्रीय मंत्री म्हणाले, “फॅशन अभ्यासक्रमाचा विद्यार्थी म्हणून तुमच्यापैकी प्रत्येक जण सखोल संवेदनशीलतेचे प्रतिनिधित्व करतो. आणि तुमच्या कामाच्या दर्जातून तसेच तुम्ही तुमच्या कामगारांना, विणकरांना कशा पद्धतीची वागणूक देता आणि त्यांना त्यांच्या कामाचा योग्य मोबदला मिळेल याची सुनिश्चिती कशी करता यातून ही संवेदनशीलता दिसून येत असते. एनआयएफटी संस्थेच्या पदवीधरांकडून कामामध्ये उच्च दर्जा राखणे आणि नैतिक मूल्यांचे पालन करणे या अपेक्षा आहेत असे त्यांनी सांगितले.
एनआयएफटीच्या विद्यार्थ्यांच्या प्रतिभेचे कौतुक करताना वस्त्रोद्योग मंत्री म्हणाले की, एनआयएफटीचे अनेक पदवीधर लवकरच बॉलीवुडसाठी डिझाइन करण्यास सुरुवात करतील.
केंद्रीय मंत्री गोयल यांनी नमूद केले की बॅचलर ऑफ फॅशन टेक्नॉलॉजी, मास्टर ऑफ फॅशन टेक्नॉलॉजी आणि मास्टर्स ऑफ फॅशन मॅनेजमेंट यां अभ्यासक्रमांना केंद्रीय विद्यापीठ आयोगाने मान्यता दिली आहे. ते म्हणाले, “यूजीसी मान्यताप्राप्त तांत्रिक पदवी तुम्हाला जगभरात उच्च शिक्षणासाठी चांगल्या संधी मिळण्यास मदत करतील”. सर्व अभ्यासक्रमांचे एकसमान मानकीकरण केल्यास विद्यार्थ्यांचे शैक्षणिक मूल्य वाढण्यास मदत होईल, असेही ते म्हणाले.
गोयल यांनी विद्यार्थ्यांना त्यांच्या शाळा-महाविद्यालय आणि राष्ट्राच्या विकासाकरिता योगदान देण्याचे आवाहन केले. एनआयएफटी हातमाग विणकर, हस्तकला कारागीर आणि इतरांसाठी प्रमाणपत्र अभ्यासक्रम सुरू करणार असल्याची माहिती त्यांनी दिली. त्यांनी विद्यार्थ्यांना अभ्यासक्रमांची आखणी आणि कारागीरांना मार्गदर्शन करण्यात संस्थेला मदत करण्याची विनंती केली. ते म्हणाले, “ज्यांना उच्च दर्जाच्या शिक्षणाची संधी मिळत नाही त्यांना ते मिळवून देण्याचा विचार करा”. “विणकरांचा एखादा समूह दत्तक घेता येईल , तुमच्या कामगारांचे कौशल्य वाढवण्याचा विचार करा, त्यांना अधिक चांगले काम करण्यासाठी शिक्षित करा, उत्तम डिझाइन, पॅकेजिंग, मार्केटिंग, ब्रँडिंगद्वारे त्यांचे उत्पन्न सुधारण्यास मदत करा”,असे ते पुढे म्हणाले.
2020 आणि 2021 मध्ये अभ्यासक्रम पूर्ण केलेल्या 627 विद्यार्थ्यांना पदवी प्रदान करण्यात आली. विविध अभ्यासक्रमांमध्ये उत्कृष्ट कामगिरी करणाऱ्या विद्यार्थ्यांना पदके, प्रमाणपत्रे आणि बक्षिसे देऊन गौरविण्यात आले.
पंतप्रधान कार्यालय
20 एप्रिलला होणाऱ्या जागतिक बुद्धिस्ट शिखर परिषदेला पंतप्रधान करणार संबोधित
“समकालीन आव्हानांना प्रतिसादः तत्वज्ञान ते अभ्यास” ही परिषदेची संकल्पना आहे
जगभरातील मान्यवर विद्वान, महासंघ नेते आणि धम्म अनुयायी होणार या परिषदेत सहभागी
दिल्लीमध्ये 20 एप्रिल रोजी हॉटेल अशोक येथे होणाऱ्या जागतिक बुद्धिस्ट शिखर परिषदेला पंतप्रधान नरेंद्र मोदी सकाळी 10 वाजता संबोधित करणार आहेत. सांस्कृतिक मंत्रालयाने आंतरराष्ट्रीय बुद्धिस्ट महासंघाच्या सहकार्याने 20-21 एप्रिल 2023 दरम्यान ही शिखर परिषद आयोजित केली आहे. या परिषदेचा विषय आहे-“ समकालीन आव्हानांना प्रतिसादः तत्वज्ञान ते अभ्यास”. बौद्ध धम्म आणि जागतिक समस्यांबाबत जागतिक पातळीवरील बौद्ध धम्मामधील नेतृत्व आणि विद्वान यांच्यात परस्परसंवाद घडवून आणण्याच्या आणि एकत्रितपणे त्यावर तोडगे काढण्यासाठी आवश्यक असलेल्या धोरणांचे अभिप्राय प्राप्त करण्याच्या उद्देशाने या शिखर परिषदेचे आयोजन करण्यात आले आहे. बौद्ध धम्माची मूलभूत मूल्ये समकालीन घडामोडींमध्ये कशा प्रकारे प्रेरक आणि मार्गदर्शक ठरू शकतात यावर शिखर परिषदेत चर्चा होणार आहे. जगभरातील मान्यवर विद्वान, महासंघ नेते आणि धम्म अनुयायी या परिषदेत सहभागी होणार आहेत आणि ते जागतिक मुद्यांवर चर्चा करतील आणि त्याबाबत सार्वत्रिक मूल्यांवर आधारित असलेल्या बौद्ध धम्मामध्ये उत्तरे शोधण्याचा प्रयत्न करतील. ही चर्चा प्रामुख्याने चार विषयांवर आयोजित करण्यात येईल. पर्यावरणीय संकट, आरोग्य आणि शाश्वतता, नालंदा बुद्धिस्ट परंपरेचे जतन, बौद्ध धम्म तीर्थयात्रा, परंपरागत वारसा आणि बुद्धांचे अवशेषः दक्षिण, आग्नेय आणि पूर्व आशियायी देशांशी भारताच्या अनेक शतके प्राचीन सांस्कृतिक संबंधांचा एक मजबूत पाया.
युवा व्यवहार आणि क्रीडा मंत्रालय
वाराणसी येथे आयोजित वाय 20 शिखर परिषदेत तिसऱ्या दिवशी ‘समावेशक शासनाच्या माध्यमातून अमृत पिढीचे सक्षमीकरण’ या विषयावरील सत्राचे आयोजन
वाराणसी येथे वाय 20 शिखर परिषदेत तिसऱ्या दिवशी ‘समावेशक शासनाच्या माध्यामातून अमृत पिढीचे सक्षमीकरण’ या विषयावरील सत्राचे आयोजन करण्यात आले. MyGov India च्या वरिष्ठ व्यवस्थापक रेणू सिंह आणि संचालक आशिष खरे यांनी सूत्रसंचालन केले. भारताची प्रेरक शक्ती असणाऱ्या ‘युवा शक्ती’चे महत्त्व सांगणाऱ्या व्हिडिओने सत्राची सुरुवात झाली. यानंतर MyGov मंचाची माहिती देण्यात आली. लोकहित आणि लोककल्याण याबाबतचे प्रश्न/विषय यावर लोकांची मते जाणून घेऊन धोरण आखणीत त्यांना समाविष्ट करून घेण्यासाठी मंत्रालये आणि विविध सागरी संस्थांसोबत त्यांचा समन्वय साधणारा हा मंच असून भारत सरकारचा नागरिक सहभागिता मंच म्हणून त्याची स्थापना करण्यात आली आहे. धोरण आखणीत MyGov ने वेळोवेळी नागरिकांचे विचार मागवले असल्याची माहिती सादरीकरणाद्वारे देण्यात आली. त्यापैकी काही उदाहरणे म्हणजे, राष्ट्रीय शैक्षणिक धोरण, डेटा सेंटर  धोरण, डेटा संरक्षण धोरण, राष्ट्रीय बंदरे धोरण, आयआयएम विधेयक इ. होय. मन की बात, वार्षिक बजेट, परीक्षा पे चर्चा आणि अशा अनेक उपक्रमांसाठीसुद्धा MyGov नेहमी संकल्पना मागवते.
भारताच्या जी 20 अध्यक्षपदाअंतर्गत, केंद्रीय युवा व्यवहार आणि क्रीडा मंत्रालयाच्या युवा व्यवहार विभागाने वाराणसी शहरात 17 ते 20 ऑगस्ट, 2023 दरम्यान युवा 20 शिखर परिषद -2023 चे आयोजन केले आहे.
या सत्रानंतर वाय 20 मसुदा अभिपत्रकावर चर्चा झाली. जी 20 देश, अतिथी देश आणि आंतरराष्ट्रीय संस्थांमधील 100 हून अधिक आंतरराष्ट्रीय प्रतिनिधींनी वाय 20 च्या खालील पाच संकल्पनांवर चर्चा आणि विचारविनिमय केला :
1. भविष्यातले कामाचे स्वरूप : चौथी औद्योगिक क्रांती, नवोन्मेष आणि 21 व्या शतकातील कौशल्ये
2. शांतता निर्मिती आणि सलोखा: युद्ध रहित युगाची सुरुवात
3. हवामान बदल आणि आपत्ती जोखीम कमी करणे: शाश्वतता ही जीवनशैली बनवणे
4. सामायिक भविष्य: लोकशाही आणि शासनातील तरुण
5. आरोग्य, कल्याण आणि क्रीडा: युवकांसाठी अजेंडा
आयोजकांची परिषददेखील यावेळी झाली. आसाममधील गुवाहाटी येथे फेब्रुवारी 2023 मध्ये सुरू झालेल्या युवा 20 शिखर परिषदेच्या बैठकीपासून गेल्या काही महिन्यात गवसलेल्या शिकवणुकीचे प्रतिबिंब यात दिसून आले. या परिषदेने वाय 20 मसुदा पत्राचे बीजारोपण केले आणि एक परिणामकारक दस्तऐवज तयार करण्यात आला. यात जी 20 साठी भारताची ‘एक पृथ्वी, एक कुटुंब एक भविष्य' ही भावना प्रतिबिंबित होत असून वाय 20 गटांमधील परस्पर अध्ययन आणि पाठबळ यावर भर देण्यात आला आहे.
शिक्षण मंत्रालय
केंद्रीय मंत्री धमेंद्र प्रधान यांनी आठ ऑस्ट्रेलियन विद्यापीठांच्या गटाशी साधला संवाद
ऑस्ट्रेलिया -भारत यांच्यामध्ये संशोधन सहकार्य मजबूत करण्याचे धर्मेंद्र प्रधान यांचे आवाहन
नवी दिल्ली, 24 ऑगस्ट 2022
केंद्रीय शिक्षण आणि कौशल्य विकास मंत्री धर्मेंद्र प्रधान यांनी आज आठ ऑस्ट्रेलियन सर्वोत्कृष्ट विद्यापीठांच्या गटाच्या शैक्षणिक धुरिणांसमवेत उभय देशांमध्ये यशस्वी संशोधन सहयोग उभारण्याविषयी संवाद साधला.
देशाच्या 76 व्या स्वातंत्र्यदिनी पंतप्रधान नरेंद्र मोदी यांनी ‘जय जवान, जय किसान, जय विज्ञान’ या घोषणेला ‘जय अनुसंधान’ अशी जोड दिली होती, त्याचा पुनरूच्चार शिक्षण मंत्री प्रधान यांनी यावेळी बोलताना केला. यामुळे आगामी दशकामध्ये भारताच्या आर्थिक विकासाचा आधारस्तंभ निर्माण होईल असे त्यांनी सांगितले. आत्मनिर्भर होण्यासाठी त्याचबरोबर हे दशक भारताचे टेकएड ठरावे यासाठी आपल्या संसाधनाचा पुरेपूर वापर करण्याचा भारताचा निर्धार त्यांनी सांगितला.भारतासमवेत संशोधन सहकार्य सर्वांसाठी लाभदायक ठरणार असल्याचे ते म्हणाले.
धर्मेंद्र प्रधान पुढे म्हणाले की, भारत आणि ऑस्ट्रेलिया यांच्यामध्ये आश्वासक संशोधन भागीदारी आहे. यापुढे संशोधन सहकार्य अधिक दृढ करण्यासाठी त्याचबरोबर परस्पर आणि राष्ट्रीय प्राधान्यक्रम पूर्ण करण्यासाठी तसेच जागतिक आव्हानांवर योग्य प्रकारे उपाय शोधण्यासाठी नवीन संधींचा स्वीकार केल्याबद्दल त्यांनी आठ विद्यापीठांच्या गटाचे स्वागत केले.
‘‘शिक्षण, संशोधन आणि कौशल्य क्षेत्रामध्ये सहकार्यासाठी उदयोन्मुख संधी’’ या विषयावरील चर्चासत्रामध्ये मंत्री प्रधान यांनी मोनॅश विद्यापीठ आणि ऑस्ट्रेलियन इंडियन चेंबर ऑफ कॉमर्सच्या सदस्यांबरोबर संवाद साधला. यावेळी मंत्री म्हणाले की, पंतप्रधानांनी पुराव्यांवर आधारित संशोधनावर भर दिला आहे. आणि मानवाच्या प्रगतीसाठी, कल्याणासाठी ‘लॅब- टू -लॅंड‘ आणि ‘लॅंड -टू -लॅब’चा मंत्र दिला आहे. भारतामध्ये सर्व पातळ्यांवर कुतहूल, औत्सुक्यावर आधारित संशोधन आणि नवसंकल्पना रूजविण्यासाठी मोठ्या प्रमाणावर प्रयत्न केले जात आहेत, असेही ते पुढे म्हणाले.
मेलबर्नमध्ये शिकणा-या भारतीय विद्यार्थ्यांशी प्रधान यांनी संवाद साधला. त्यांचे शैक्षणिक अनुभव जाणून आपल्याला आनंद झाल्याचे प्रधान यांनी सांगितले. भारताला ज्ञान महासत्ता म्हणून स्थापित करण्याच्या त्यांच्या कल्पना ऐकून त्यांनी संतोष व्यक्त केला.N.Chitale/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
माहिती आणि प्रसारण मंत्रालय
डीडी न्यूजने यूट्यूबवर 4 दशलक्ष सब्स्क्रायबर्सचा टप्पा ओलांडला, प्रसार भारतीचे 2017 पासून एकूण 15 दशलक्ष सब्स्क्रायबर्स वाढले
नवी दिल्ली, 26 ऑगस्ट 2021
बदलते प्रसारण तंत्र, तंत्रज्ञान आणि दर्शकांची मागणी या अनुषंगाने प्रसार भारतीचे दूरदर्शन आणि ऑल इंडिया रेडिओवर डिजिटल प्लॅटफॉर्म गेल्या काही वर्षांमध्ये विकसित झाले आहेत, ज्यामुळे सब्स्क्रायबर्स, फॉलोअर्स लाईक्स आणि व्ह्यूजमध्ये अनेक पटीने वाढ होत आहे.
अशीच एक महत्वपूर्ण कामगिरी बजावत , डीडी न्यूजने आपल्या यूट्यूब चॅनेलवर 4 दशलक्ष सब्स्क्रायबर्सचा टप्पा ओलांडला आहे. गेल्या महिन्यात जुलैमध्ये, डीडी नॅशनलने 4 दशलक्ष सब्स्क्रायबर्स संख्या गाठली होती.
2017 ते 2021 दरम्यान , दूरदर्शन आणि आकाशवाणीने बातम्या आणि इतर मनोरंजक कार्यक्रमामध्ये केवळ यूट्यूबवर 15 दशलक्षाहून अधिक डिजिटल सब्स्क्रायबर्स जोडले असून सध्याची डिजिटल सब्स्क्रायबर्स संख्या 1.73 कोटी  वर पोहचली आहे.
डीडी न्यूज आणि डीडी नॅशनलचे यूट्यूब चॅनेलचे लक्षावधी सब्स्क्रायबर्स असून प्रसार भारती स्पोर्ट्स आणि डीडी किसान यूट्यूब चॅनेल लवकरच मिलियन+ सबस्क्राइबर्स लीगमध्ये सामील होतील. आकाशवाणी नेटवर्कच्या यूट्यूब चॅनेलमध्ये ऑल इंडिया रेडिओचे नॅशनल न्यूज यूट्यूब चॅनेल, न्यूज ऑन एअर ऑफिशियल, अव्वल स्थानी आहे.
प्रादेशिक वाहिन्यांमध्ये डीडी चंदना , डीडी सह्याद्री , डीडी सप्तगिरी , डीडी बांगला, डीडी गिरनार , आकाशवाणी इंफाळ आणि ऑल इंडिया रेडिओच्या ईशान्य प्रदेश सेवेने यूट्यूबवर लक्षावधी सब्स्क्रायबर्स संख्या नोंदवली आहे.
जर आपण अव्वल 10 चॅनेलच्या वर्षनिहाय सब्स्क्रायबर्स वाढीवर एक नजर टाकली तर आपल्याला दिसून येईल की 2017 मध्ये वाढीला सुरुवात झाली आणि चढता कल कायम राहिला. डीडी नॅशनल आणि डीडी न्यूज या दोन अव्वल चॅनेलचा आजीवन वाढीचा आलेख हे दाखवतो आहे.
या चॅनेलच्या सब्स्क्रायबर्स वाढीचे वर्षनिहाय आकडेवारी 2018 ते 2020 दरम्यानच्या वर्षांमध्ये वाढ दर्शवते.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
राष्ट्रपती कार्यालय
पाच देशांच्या राजदूतांनी राष्ट्रपतींना सादर केली कागदपत्रं
(नवी दिल्ली, 3 ऑक्टोबर 2019
डेन्मार्क, फ्रान्स, युरोपियन युनियन, मेक्सिको आणि कझाकस्तानच्या राजदूतांनी आज राष्ट्रपती भवनात झालेल्या समारंभात राष्ट्रपती रामनाथ कोविंद यांना संबंधित कागदपत्रं सादर केलीत.
- फ्रेडी स्वेंन, डेन्मार्क
- इम्यॅन्युअल लेनाईन, फ्रान्स
- ओगो अत्सुतो, युरोपियन युनियन
- फेड्रीको सलास लोतर्फ, मेक्सिको आणि
- यर्लन अलिंबीयेव, कझाकस्तान
B.Gokhale/J.Patankar/P.Kor
माहिती आणि प्रसारण मंत्रालय
भारतरत्न पंडित भीमसेन जोशी यांच्या जन्मशताब्दीनिमित्त ‘अभिवादन’ कार्यक्रम
आकाशवाणी संगीत संमेलन यापुढे पंडित भीमसेन जोशी आकाशवाणी संगीत संमेलन या नावाने ओळखले जाईल : प्रकाश जावडेकर
पुणे, 6 फेब्रुवारी 2021
आकाशवाणी आणि दूरदर्शन यांनी पंडित भीमसेन जोशी यांच्या संगीताचा खजिना या अगोदरच जनतेसाठी खुला केला असून लवकरच तो लोकांपर्यंत सहजपणे पोहोचावा यासाठी त्याची फेररचना करण्यात येईल तसेच आकाशवाणीचे संगीत संमेलन यापुढे भारतरत्नपंडित भीमसेन जोशी आकाशवाणी संगीत संमेलन या नावाने ओळखले जाईल असे केंद्रीय मंत्री प्रकाश जावडेकर यांनी सांगितले. भारतरत्न पंडित भीमसेन जोशी यांच्या जन्मशताब्दीनिमित्त पुण्यात आयोजित 'अभिवादन' कार्यक्रमात ते बोलत होते. ज्येष्ठ नेते श्री शरद पवार, खासदार विनय सहस्रबुद्धे , पुण्याचे महापौर मुरलीधर मोहोळ आदी मान्यवर यावेळी उपस्थित होते.
जावडेकर पुढे म्हणाले की, संगीतातील अखेरचा शब्द असलेल्या पंडित भीमसेन जोशींनी अनेक तानसेन बनवलेच परंतु त्याच बरोबर सर्वसामान्यांना कानसेन देखील बनवले. संगीतामध्ये जीवनाला प्रेरणा देण्याची ताकद आहे. मोठमोठ्या मैफिली गाजवणारे पंडित भीमसेन जोशी मनाने अत्यंत कोमल होते आणि गरिबातल्या गरिबांसाठी देखील त्यांनी आपल्या संगीताचा खजिना उपलब्ध करून दिला. परदेशातील मैफिलीमधे गाणारे पंडितजी पुण्यातील गणेशोत्सवात छोट्या छोट्या मैफिलिंमध्ये देखील अत्यंत उत्कटतेने आणि आत्मीयतेने गायचे अशी आठवण प्रकाश जावडेकर यांनी यावेळी सांगितली. अटलजींच्या काळात पंडित भीमसेन जोशी यांना भारतरत्न दिल्याच्या आठवणींना देखील जावडेकर यांनी यावेळी उजाळा दिला.हा संगीताचा सर्वोच्च सन्मान असून अशा कलाकारांच्या सन्मानामुळे देशाची मान उंचावते असे ते यावेळी म्हणाले.
शरद पवार यांनी यावेळी बोलताना आकाशवाणीने संगीताला घरोघरी नेल्याची आठवण करून दिली आणि दूरदर्शन नसतानादेखील संगीत प्रसारणाची धुरा आकाशवाणीने समर्थपणे सांभाळली असे ते म्हणाले.
यावेळी बोलताना विनय सहस्त्रबुद्धे यांनी संगीताच्या सेवेसाठी आयुष्य वेचलेल्या पंडित भीमसेन जोशी यांनी संगीताचे व्याकरण शुद्ध ठेवून देखील ते लोकप्रिय करण्याचे महत्त्वाचे काम केले असे प्रतिपादन केले.
जन्मशताब्दी वर्षानिमित्त तयार करण्यात आलेल्या 'मोनोग्राम' चे प्रकाशन मान्यवरांच्या हस्ते करण्यात आले.
भीमसेनजींचे शिष्य उपेंद्र भट, आनंद भाटे यांच्या गायनाने समारंभाची शान वाढवली. प्रसिद्ध सतारवादक उस्ताद शाहीद परवेझ यांच्या वादनाने या सत्राचा समारोप झाला. उद्या या कार्यक्रमाचा समारोप होईल.
MD/MI/MC/PM
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 64
गृह मंत्रालय
केंद्रीय ग्राहक व्यवहार, अन्न, आणि सार्वजनिक वितरण मंत्री रामविलास पासवान यांच्या दु:खद निधनाबद्दल केंद्रीय मंत्रिमंडळाने शोक व्यक्त केला
त्यांच्या पार्थिवावर सरकारी इतमामात अंत्यसंस्कार केले जाणार
नवी दिल्ली, 9 ऑक्टोबर 2020
केंद्रीय ग्राहक व्यवहार, अन्न, आणि सार्वजनिक वितरण मंत्री रामविलास पासवान यांच्या दु:खद निधनाबद्दल केंद्रीय मंत्रिमंडळाने शोक व्यक्त केला आहे.
रामविलास पासवान यांच्या स्मृतीप्रित्यर्थ मंत्रिमंडळाने दोन मिनिटाचे मौन पाळले.
तसेच त्यांच्या निधनाबद्दल खालील ठराव मंजूर केला.
“केंद्रीय ग्राहक व्यवहार, अन्न, आणि सार्वजनिक वितरण मंत्री रामविलास पासवान यांच्या दु:खद निधनाबद्दल केंद्रीय मंत्रिमंडळ तीव्र दुःख व्यक्त करीत आहे.
त्यांच्या निधनामुळे देशाने प्रसिध्द नेता, ख्यातनाम राजकारणी आणि समर्थ प्रशासक गमावला आहे.
पासवान यांचा जन्म 5जुलै 1946 रोजी बिहारमधील खगरिया जिल्ह्यात शहरबन्नी इथे झाला.त्यांनी एम.ए. तसेच एल.एल.बी. चे शिक्षण घेतले. झाशीच्या बुंदेलखंड विद्यापीठाने त्यांना डी.लिट. पदवी देऊन त्यांचा सन्मान केला.
रामविलास पासवान हे बिहारमधील अत्यंत लोकप्रिय नेते होते आणि त्यांना तेथील सामान्य जनतेचा मोठा पाठींबा लाभला होता. ते संयुक्त समाजवादी पक्षातर्फे 1969 मध्ये बिहार विधानसभेवर निवडून आले.त्यानंतर,1977 मध्ये 6व्या लोकसभेच्या निवडणुकीत हाजीपुर मतदारसंघातून त्यांनी मोठ्या फरकाने विजय मिळवला. त्यानंतर 1989 साली झालेल्या 9व्या लोकसभा निवडणुकीत पुन्हा निवडून आल्यानंतर त्यांना श्रम आणि कल्याण मंत्रालयाची जबाबदारी देण्यात आली. 1996 ला ते रेल्वेमंत्री झाले आणि 1998 पर्यंत त्यांनी समर्थपणे ही जबाबदारी सांभाळली. त्यानंतर ऑक्टोबर 1999 ते सप्टेंबर 2001 या काळात ते दूरसंचार मंत्री म्हणून आणि त्यानंतर एप्रिल 2002 पर्यंत कोळसा आणि खाणमंत्री म्हणून ते काम करीत होते. 2004 साली झालेल्या लोकसभा निवडणुकीनंतर संयुक्त पुरोगामी आघाडी सरकारमध्ये त्यांना रसायने, खत आणि पोलादमंत्रीपद मिळाले.
16व्या लोकसभा निवडणुकीत मिळालेल्या विजयानंतर त्यांना ग्राहक व्यवहार,अन्न आणि सार्वजनिक वितरण मंत्रालयाची जबाबदारी देण्यात आली आणि 2019 मध्ये राज्यसभेवर निवडून आल्यावर त्यांच्याकडे हीच खाती कायम ठेवण्यात आली.
पासवान हे दडपलेल्या जनतेचा आवाज होते आणि त्यांनी नेहमीच समाजातील वंचित वर्गाच्या भल्यासाठी प्रयत्न केले.
हे मंत्रिमंडळ सरकार आणि देशवासियांतर्फे पासवान यांच्या कुटुंबाप्रती सद्भावना व्यक्त करीत आहे.”U.Ujgare/S.Chitnis/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 92
मंत्रिमंडळ
400 दशलक्ष डॉलर्सचा अतिरिक्त विनिमय समाविष्ट करण्यासाठी' सार्क सदस्य देशांच्या चलन विनिमय व्यवस्थेच्या रुपरेषेत' सुधारणा करायला मंत्रिमंडळाची मंजुरी
नवी दिल्ली, 23 जानेवारी 2019
पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाने 'सार्क सदस्य देशांच्या चलन विनिमय व्यवस्थेच्या रुपरेषेत' सुधारणा करायला मंजुरी दिली आहे. सार्क सदस्य देशांच्या विनंतीनुसार सार्क देशांची परिस्थिती आणि भारताच्या देशांतर्गत गरजा विचारात घेऊन दोन अब्ज डॉलर्सची सुविधा असलेल्या विनिमय व्यवस्थेत 400 दशलक्ष अतिरिक्त डॉलर्सचा विनिमय समाविष्ट करण्यासाठी तसेच विनिमय अवधी, रोल ओव्हर सारख्या परिचालन पद्धतींमध्ये लवचिकता आणण्याच्या उद्देशाने ही मंजुरी देण्यात आली आहे.
ठळक वैशिष्ट्ये:
जागतिक अर्थव्यवस्थेतील वाढती आर्थिक जोखीम आणि अस्थिरता यामुळे सार्क सदस्य देशांच्या अल्पकालीन विनिमय गरजा मंजुरीपेक्षा अधिक असू शकतील. मान्यताप्राप्त सार्क रुपरेषेअंतर्गत ‘अतिरिक्त विनिमय’ सामावून घेण्यामुळे यामध्ये आवश्यक लवचिकपणा येईल. तसेच भारत सार्क विनिमय रुपरेषेअंतर्गत निर्धारित सध्याच्या मर्यादेपेक्षा अधिक निधीचा विनिमय प्राप्त करण्याबाबत सार्क सदस्य देशांच्या सध्याच्या मागणीला त्वरित प्रतिसाद देऊ शकेल.
पार्श्वभूमी :
सार्क सदस्य देशांसाठी चलन विनिमय कराराशी संबंधित रुपरेषेला विदेशी चलनाच्या अल्पकालीन गरजा पूर्ण करण्यासाठी आर्थिक सहाय्य पुरवण्यासाठी किंवा यावर तोडगा निधेपर्यंत निधीचा समतोल राखण्याच्या हेतूने01 मार्च, 2012 रोजी या चलन विनिमय रुपरेषेला मंजुरी दिली होती. या सुविधेअंतर्गत भारतीय रिजर्व बँक प्रत्येक सार्क सदस्य देशाला त्यांच्या दोन महिन्याच्या आयात गरजेच्या आधारे आणि दोन अब्ज डॉलर्सपर्यंत विविध चलनात विनिमय सुविधा पुरवते.
S.Tupe/S.Kane/D. Rane
(Visitor Counter : 92
श्रम आणि रोजगार मंत्रालय
मार्च 2022 साठी कृषी आणि ग्रामीण श्रमिकांसाठी अखिल भारतीय ग्राहक मूल्य निर्देशांक, जाहीर
नवी दिल्ली, 21 एप्रिल 2022
मार्च 2022 या महिन्यासाठी कृषी आणि ग्रामीण श्रमिकांसाठी अखिल भारतीय ग्राहक मूल्य निर्देशांकांत  3 अंकांनी वाढ झाली असून तो अनुक्रमे 1098 वर, आणि 1109 अंकांवर पोहोचला आहे, कृषी आणि ग्रामीण मजुरांसाठी निर्देशांकात झालेली ही वाढ, ही कपडे, बिछाने आणि वहाणा यांत अनुक्रमे 1.04 आणि 1.44 अंकांनी झालेल्या वाढीमुळे असून सारी कॉटन ,धोती कॉटन ,शर्टींग कॉटन , प्लॅस्टिकच्या वहाणा/बूट इत्यादींमधील किंमतीत झालेल्या वाढीमुळे आहे.
16 राज्यांत ग्रामीण श्रमिकांसाठी झालेली वाढ 2ते10 अंकांची आहे तर 4 राज्यांत 3 ते 10अंकांनी घट झाल्याची नोंद झाली आहे. तमिळनाडूमध्ये ग्रामीण श्रमिकांसाठी सामान्य निर्देशांकाने 1270 अंकांसह वाढ नोंदवत उच्च स्तर गाठला तर 926 गुणांसह हिमाचल प्रदेश सर्वात खालच्या स्तरावर आहे.
कृषी श्रमिकांसाठी ग्राहक किंमत निर्देशांकांत महाराष्ट्र राज्यात सर्वाधिक  वाढ नोंदली गेली आणि ग्रामीण श्रमिकांसाठी मध्य प्रदेश, महाराष्ट्र आणि राजस्थान राज्यांत  वाढ नोंदली गेली,याचे कारण मुख्यत्वे गव्हाचे पीठ,बाजरी, शेळीचे मांस,दूध, शेंगदाणा तेल, मिरच्या ,सारी कॉटन ,धोती कॉटन ,शर्टींग कॉटन , प्लॅस्टिकच्या वहाणा/बूट,पितळेची भांडी,मातीची भांडी यांच्यात झालेली मूल्यवाढ हे आहे.
|
|
Group
|
|
Agricultural Labourers
|
|
Rural Labourers
|
|
|
|
Feb.,2022
|
|
March,2022
|
|
Feb.,2022
|
|
March,2022
|
|
General Index
|
|
1095
|
|
1098
|
|
1106
|
|
1109
|
|
Food
|
|
1026
|
|
1025
|
|
1033
|
|
1032
|
|
Pan, Supari, etc.
|
|
1903
|
|
1914
|
|
1913
|
|
1924
|
|
Fuel & Light
|
|
1213
|
|
1222
|
|
1208
|
|
1216
|
|
Clothing, Bedding &Footwear
|
|
1132
|
|
1147
|
|
1164
|
|
1179
|
|
Miscellaneous
|
|
1160
|
|
1168
|
|
1163
|
|
1172
S.Kane/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
आरोग्य आणि कुटुंब कल्याण मंत्रालय
राज्ये/केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये/केंद्रशासित प्रदेशांना कोविड प्रतिबंधक लसीच्या 140 कोटींपेक्षा अधिक मात्रा पुरवण्यात आल्या
राज्ये/केंद्रशासित प्रदेशांकडे अद्याप 18.80 कोटी पेक्षा जास्त मात्रा उपलब्ध’
कोविड- 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरण 16 जानेवारी 2021 पासून सुरु झाले. कोविड-19 सार्वत्रिक लसीकरणाचा नवा टप्पा 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75 % लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,40,04,00,230
|
|
BALANCE AVAILABLE
|
|
18,80,33,706
केंद्र सरकारने आतापर्यंत सर्व स्त्रोताद्वारे 140 कोटींपेक्षा जास्त  लसींच्या मात्रा राज्ये/केन्द्र शासित प्रदेशांना पुरवल्या आहेत.
याशिवाय लसीच्या 18.80 कोटी पेक्षा जास्त शिल्लक आणि वापरलेल्या नाहीत अशा मात्रा राज्ये आणि केंद्र शासित प्रदेशांकडे उपलब्ध आहेत.
पंतप्रधान कार्यालय
पंतप्रधानांनी जागतिक आरोग्य संघटनेचे महासंचालक डॉ. टेड्रोस गेबरेएसस यांची भेट घेतली
पंतप्रधान नरेंद्र मोदी यांनी आज जागतिक आरोग्य संघटनेचे महासंचालक डॉ. टेड्रोस गेबरेएसस यांची जामनगर इथे भेट घेतली. त्याआधी ‘जागतिक आरोग्य संघटना पारंपरिक औषधींसाठीच्या वैश्विक केंद्रा’च्या पायाभरणी समारंभाच्या वेळी दोन्ही नेत्यांची भेट झाली होती.
पंतप्रधानांनी आपल्या ट्विट संदेशात म्हटले आहे,
“@DrTedros यांची भेट व त्यांच्याशी आरोग्य क्षेत्राच्या सशक्तीकरणासाठी केलेली चर्चा नेहमीच आनंददायी असते. भारतीय गुरूंचा त्यांच्या जीवनावर असलेला प्रभाव ते नेहमीच मोठ्या प्रेमाने जतन करतात. आणि आज त्यांच्या गुजराती भाषेच्या कौशल्याबद्दलदेखील त्यांची खूपच प्रशंसा झाली! @WHO”
केंद्रीय लोकसेवा आयोग
केंद्रीय लोकसेवा आयोगाची मार्च, एप्रिल, मे 2020 या कालावधीतील भरती प्रक्रिया पूर्ण
केंद्रीय लोकसेवा आयोगाची मार्च, एप्रिल आणि मे 2020 या कालावधीतील भरती प्रक्रिया पूर्ण झाली आहे. शिफारसयोग्य  उमेदवारांना याबद्दलची माहिती, व्यक्तिगतरीत्या टपालाद्वारे कळविण्यात आली आहे.
संपूर्ण यादी पाहण्यासाठी येथे क्लिक करा.